ซื้ออุปกรณ์ทดสอบ HIV แบบทดสอบที่บ้านมาทดสอบหลังเสี่ยงมา 1 เดือน ผลปรากฏว่าเป็นลบ แล้วก่อนหน้านี้1 สัปดาห์มีสิวขึ้นบนหัว และที่ไหล่กับหลังมีตุ่มแดงๆ แต่ไม่มีอาการคันหรือเจ็บใดๆทั้งสิ้น จึงอยากรู้อีกว่าอาการเครียดส่งผลให้ตุ่มเหล่านี้ขึ้นมาได้บ้างหรือป่าวครับ แล้วผลตรวจเลือดเชื่อได้มากน้อยแค่ไหนครับ
สวัสดีค่ะ โรค hiv คือการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีิวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศระยะของโรค hiv มีดังนี้1.ระยะเฉียบพลัน คือระยะที่รับเชื้อมาในช่วง 2-4 อาทิตย์แรก อาจมีอาการผื่นแดงขึ้นตามตัว ไข้ต่ำๆ ปวดเมื่อย เจ็บคอ ถ่ายเหลว อ่อนเพลีย ต่อมน้ำเหลืองโต2.ระยะฟักตัวของเชื้อ เชื้อจะอยู่นิ่งๆในร่างกายไม่แสดงอาการ ระยะนี้อาจกินเวลา 2-10 ปีขึ้นกับบุคคล3.ระยะเอดส์ คือระยะที่ภูมิคุ้มกันตกจนมีการติดเชื้อฉวยโอกาส เช่นเชื้อราในปอดในสมอง ปอดติดเชื้อบ่อยๆจากอาการดังกล่าวมายังไม่ได้เหมือนกับอาการในระยะเฉียบพลันของเชื้อ hiv ค่ะหากใช้ชุดตรวจหาเชื้อ HIV ที่เป็นน้ำยา third generation (gen3) ควรตรวจหลังจากที่มีความเสี่ยงมามากกว่า 90 วัน ผลจึงจะมีความแม่นยำมากกว่า 99% ทั้งนี้ต้องตรวจตามคำแนะนำข้างฉลากอย่างถูกต้องด้วยการตรวจหลังจากมีความเสี่ยงมามากกว่า 90 วันแล้วพบขึ้นเพียง 1 ขีด ก็แสดงว่าไม่น่ามีการติดเชื้อ HIV แต่ทั้งนี้ก็อาจไม่ 100% เนื่องจากขึ้นอยู่กับหลายปัจจัย เช่น ตรวจไม่ถูกต้อง ชุดตรวจเสื่อมสภาพ เป็นต้น ดังนั้นแนะนำยืนยันผลอีกครั้งที่ 90 วันหลังมีความเสี่ยงค่ะ หรือไปตรวจยืนยันที่รพ.